**ДО**

**СВЕТЛОЗАР ГЕОРГИЕВ СИМЕОНОВ**

**ОБЩИНСКИ СЪВЕТНИК**

**ЧРЕЗ**

**АКАД. ХРИСТО БЕЛОЕВ, ДТН**

**ПРЕДСЕДАТЕЛ НА ОБЩИНСКИ СЪВЕТ**

**РУСЕ**

***На Ваш №ОбС-1517/09.12.2024 г.***

**ОТНОСНО:** Питане за планиран ремонт на западния тротоар и организацията на движение по ул. „Босилеград“

# **УВАЖАЕМИ ГОСПОДИН СИМЕОНОВ,**

В Община Русе, с вх. №06-01-291/09.12.2024 г. постъпи питане относно планиран ремонт на западния тротоар и организацията на движението по ул. „Босилеград“.

Във връзка с ремонта на тротоара Ви информирам, че във визирания от гражданката участък има наличие на дървета, които повдигат тротоарната настилка и възпрепятстват извършването на ремонтни дейности.

ОП „Комунални дейности“ е сигнализирало за необходимостта от премахване на кореновата система и дънерите на дърветата. Към настоящия момент в предприятието, няма постъпило уведомление, че същите са премахнати, поради което не може да се започне извършването на ремонтни дейности по тротоара.

След премахването на корените и дънерите, предприятието ще пристъпи към извършване на ремонт, съобразно графика за ремонтните дейности.

По отношение на организацията на движение Ви уведомявам, че ул. „Босилеград“ е двупосочна с по една пътна лента в посока. Пътният знак В28 „Забранено е паркирането“ от ул. „Шипка“ в посока ул. „Стряма“ е поставен преди по-вече от 5 години за да се осигури една пътна лента за преминаване на автомобилите. В противен случай се паркира и от двете страни, при което се получават задръствания и невъзможност за преминаване на МПС по улицата. От ул. „Стряма“ и от ул. „Панагюрище“ в посока ул. „Шипка“ няма въведена забрана, при което може да се извършва паркиране на уличното платно вдясно по посока на движението. Паркирането върху тротоара не е разрешено, съгласно чл.94, ал.3 и чл. 98, ал.2, т.2 от Закона за движение по пътищата.

Въпросът с премахването на знака е разглеждан на заседание на Общинската комисия по организация и безопасност на движението, проведено на 28.11.2019 г. по предложение на г-н Георги Тотев Ганчев, като представител на живущите по улицата. Комисията не е приела премахването на знака със горните мотиви, че въведената забрана за паркиране от едната страна е с цел осигуряването на една пътна лента за движение на МПС. Двустранно паркиране по улицата не е възможно, поради недостатъчната й ширина.

С уважение,

ПЕНЧО МИЛКОВ

*Кмет на Община Русе*